钦定古今图书集成/明伦汇编/宫闱典/第003卷 > 荆川稗篇 > 《隋后妃传后论》同前
## 钦定古今图书集成/明伦汇编/宫闱典/第003卷 > 荆川稗篇 > 《隋后妃传后论》同前

史臣曰：二后帝未登庸，早俪宸极，恩隆好合，始终不
渝。文献德异鸣鸠，心非均一，擅宠移嫡，倾覆宗社，惜
哉！《书》曰：“牝鸡之晨，惟家之索。”高祖之不能敦睦九族，
抑有由矣。萧后初归藩邸，有辅佐君子之心。炀帝得
不以道，便谓人无忠信，父子之间，尚怀猜阻，夫妇之
际，其何有焉。暨乎国破家亡，窜身无地，飘流异域，良
足悲矣。